श्रीनगरआव उदखारिनि गुलियाव सानै रैखाथि बिफाननि जवान जिउ गोमायो आरो सासे जोखोम जायो । आइ जि पि बिजय कुमारआ सुलुङाव फोरमायनाय बादिब्ला उदखारि हानजा जैइस-ए-मोहम्मद नि आखाय दं होननानै बुंदों । बे जाथाया जादों श्रीनगरनि एचएमटी एलाकायाव। श्रीनगरनि रैखाथि बिफाननि पि आर अ’नि सुलुंनि बादिब्ला जोखोम जानाय रैखाथि बिफाननि कारमी मोनखौ खाथिनि हस्पितालाव थिसननाय जादोंमोन । नाथाय हस्पितालावनो सानै रैखाथि बिफाना जिउ गोमायो सासेखौ फाहामथाय होगासिनो । लोगोसे जाथायसालियाव सानै पाकिस्तानी थागिबि आरो सासे जायगानिनो जिउ खोमाना लानो गोनां जादों होननानै मोनथिनो होदों।